
Az előadássorozat célja, hogy bevezetést nyújtson a modern metafizikai problémák tárgyalásába. A metafizika a létezőkre alkalmazható legáltalánosabb kategóriák tana. „Modern metafizikán”, a modern természettudományok megjelenése utáni metafizikát értjük, ezért e problémák egy jelentős része a 17. századra nyúlik vissza. A kurzus elsődleges célja nem az, hogy elmondja a modern metafizika történetét, hanem az, hogy megismertesse a hallgatókat a jelentősebb metafizikai érvek kortárs tárgyalási módjával. A hallgatók némi betekintést nyerhetnek a kortárs analitikus filozófia által tárgyalt fontosabb kérdésekbe is. 

Részvétel feltétele: a kurzuson való részvétel nem követel a felvételi anyagon túl előzetes filozófiai ismereteket. 

Értékelés: félévvégi záró vizsga.

Témakörök:

1. A metafizika tárgya és főbb problémái 

2. Tulajdonságok 

3. A tárgyak azonossága

4. Esszencializmus

5. Modalitás és lehetséges világok 

6. Tér és idő

7. Okok és események

8. Okok és diszpozíciók

9. Karteziánus dualizmus 

10. Az idealizmus formái

11. Materializmus

12. Szabad akarat

